Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 377/12/2201	Dunajská Streda, 31.1.2014
EEČ : 2-16-26-2014

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 24. februára 2011 v dunajskej strede po predložení svojich osobných dokladov a uvedenia nepravdivých údajov o zamestnávateľovi, prostredníctvom mandatára spoločnosti Pohotovosť, s.r.o., XXXXX uzatvorila zmluvu o úvere čXXXXX na základe ktorej prevzala hotovosť vo výške 800,- eur s povinnosťou uhrádzania v dvanástich mesačných splátkach vo výške 131,- eur, z ktorých však nesplatila ani jednu splátku, čím uvedenej spoločnosti spôsobila škodu vo výške 1.840,83 eur, 

Podľa §216 odsek 2 Trestného poriadku je určená obvinenej skúšobná doba v trvaní 18 mesiacov.
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Vykonaným skráteným vyšetrovaním bolo preukázané, že obvinená sa dopustila prečinu úverového podvodu podľa § 222 ods. 1 Tr. zák. na tom skutkovom základe, ako je  to uvedené vo výrokovej časti tohto uznesenia.

     	XXXXX sa k spáchaniu skutku priznala a svoje konanie oľutovala. Zároveň súhlasila, aby prokurátor podľa § 216 Tr. por. voči nej vedené trestné stíhanie podmienečne zastavil. Škodu uhradila v plnej výške.

Zástupkyňa poškodenej strany XXXXX vo svojej výpovedi opísala spôsob spáchania skutku a tiež potvrdila, že obvinená dňa 23.09.2011 uhradila celú dlžnú sumu, preto nežiada žiadnu náhradu škody.

Listinné dôkazy, najmä potvrdenie spoločnosti XXXXX Gabčíkovo preukazuje, že obvinená nikdy nebola zamestnaná v tejto firme, čo svedčí o tom, že pri uzatváraní úverovej zmluvy uviedla nepravdivé údaje. Uhradenie spôsobenej škody vo výške 1.840,83,- Eur potvrdzuje bankové potvrdenie zo dňa 23.09.2011.
	
Obvinená nie je z miesta trvalého bydliska bližšie charakterizovaná.

Z odpisu z registra trestov zo dňa 26.08.2013 vyplýva, že obvinená doteraz nebola súdne trestaná.

     	Po preskúmaní vyšetrovacieho spisu som dospel k záveru, že u obvinenej sú splnené podmienky na postup podľa § 216 ods. 1 Tr. por., pretože obvinená s takýmto postupom súhlasila, k spáchaniu trestného činu sa priznala, došlo k náhrade škody v plnej výške, pričom ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osobu obvinenej, s prihliadnutím na jej doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obvinenej skúšobnú dobu na 18 mesiacov. Po uplynutí skúšobnej doby, ak obvinená povedie v jej priebehu riadny život, bude rozhodnuté o jej osvedčení sa v skúšobnej dobe podľa § 217 Tr. por., v opačnom prípade bude v trestnom stíhaní pokračované.
   
  	Ak do dvoch rokov od uplynutia skúšobnej doby nebude urobené rozhodnutie podľa § 217 ods. 1 Tr. por. bez zavinenia obvinenej, bude sa mať za to, že sa osvedčila.

Poučenie:
Proti tomuto uzneseniu je prípustná sťažnosť, ktorú je možné podať 
                            na Krajskú prokuratúru v Trnave do troch dní od jeho doručenia
                            cestou podpísanej prokuratúry. 
                            Sťažnosť má odkladný účinok.

JUDr. Viktor Kubala
prokurátor